	Приета с Решение № 192 от Протокол № 11/11.06.2014 г.,
Изменена и допълнена с Решение № 253, Протокол № 13/05.09.2008 г./

Изменена и допълнена с Решение № 826 от Протокол № 47/26.05.2017 г.,

Изменена и допълнена с Решение № 350 от Протокол № 17/31.07.2020 г.

Изменена и допълнена с Решение № 1058 от Протокол № 50/27.05.2022 г.
(изменена и допълнена с Решение № 575 от Протокол № 28/25.07.2025 г.)
	Общински съвет - Берковица



ОБЩИНСКИ СЪВЕТ - БЕРКОВИЦА

Н А Р Е Д Б А

ЗА УПРАВЛЕНИЕ НА ОБЩИНСКИТЕ ПЪТИЩА

Р А З Д Е Л   I
ОБЩИ ПОЛОЖЕНИЯ

Чл.1. С тази наредба се определят условията  редът и правомощията на кмета на Общината за управлението, стопанисването, изграждането и поддържане на пътищата на територията на община Берковица.

Чл.2. Общинските пътища осигуряват транспортни връзки от местно значение и са свързани с републиканските пътища или с улиците.

Чл.3. Общинските пътища са публична общинска собственост. Собствеността на пътищата се разпростира върху всички техни основни елементи.
Р А З Д Е Л   II
П О Л З В А Н Е

Чл.4. Общинските пътища са отворени за обществено ползване при спазване на реда и правилата, установени със Закона за движение по пътищата.

Чл.5. /1/ Кметът на общината, може да въвежда временни забрани за обществено ползване на отделни пътища или участъци от тях, при извършване на ремонтни работи, при природни бедствия и аварии, при неблагоприятен водотоплинен режим на настилката, при възникване на опасност за сигурността на движението и при провеждане на масови спортни мероприятия.


/2/ (изм. и доп. с Решение № 350 от Протокол № 17/31.07.2020 г.) Забраните се въвеждат след съгласуване със звено "Пътна полиция" при съответната областна дирекция на Министерството на вътрешните работи.
Чл.6. /1/ (изм. и доп. с Решение № 350 от Протокол № 17/31.07.2020 г.) Концесия върху общинските пътища се предоставя при условията и по реда на Закона за концесиите.


 /2/ Обектът на концесия се определя въз основа на одобрен проект по чл.126/6/ от ЗУТ.
                                                      Р А З Д Е Л  III

                            СПЕЦИАЛНО ПОЛЗВАНЕ НА ПЪТИЩА 
(нов, приет с Решение № 1058 от Протокол № 50/27.05.2022 г.)
Чл.6а (1) Разрешенията  за специално ползване на пътищата се издават по искане на заинтересованите лица при условията  и по реда на чл. 26 от Закона за пътищата и тази наредба.

(2) Разрешенията за специално ползване на общинските пътища се издават от кмета на общината.

(3) При промяна на заинтересованото лице разрешението за специално ползване се преиздава.

        
(4) Разрешенията за специално ползване на общинските пътища се издава по образец, утвърден с Наредбата за специално ползване на пътищата /приета с ПМС № 179 от 04.07.2001г./ и тази наредба и за срок, посочен в чл. 26, ал. 8 от Закона за пътищата.

       
(5) За разрешенията за специално ползване на пътищата се събират такси, определени от Общински съвет.
          Чл.6б  Разрешенията  за специално ползване на пътищата се  отнемат при неспазване на условията, предвидени в тях, включително и при нанасяне на щети и повреди на пътищата.

Р А З Д Е Л   IV
У П Р А В Л Е Н И Е
Чл.7. (изм. и доп. с Решение № 350 от Протокол № 17/31.07.2020 г.) В обхвата на пътя се забранява:


1.извършването на каквито и да било работи по пътното платно, преди да бъдат поставени необходимите предупредителни и сигнални знаци;


2.поставянето и складирането на материали, които не са необходими за пътя или са в резултат от битова или стопанска дейност в съседни имоти;


3.движението на верижни трактори и машини или коли с назъбени колила и железни грайфери, гуми с шипове по пътища с асфалтово покритие, освен в случаите на снегопочистване;


4.превозването на мокри товари, които наводняват пътното платно;


5.влизането в пътищата с непочистени машини и замърсяването на платното, пътните съоръжения и пътните принадлежности с кал и други отпадъчни материали;

6.влаченето на дървета, слама и други подобни по пътното платно.
7.използването на пътните съоръжения и пътните принадлежности за рекламна дейност под каквато и да е форма.
Чл.8.За дейности извън специалното ползване на пътищата без разрешение се забраняват:


1. (изм. и доп. с Решение № 350 от Протокол № 17/31.07.2020 г.) В обхвата на пътя:



а.засаждането или отсичането и изкореняването на дървета и храсти;



б.косенето на трева,пашата на добитък и брането на плодове;



в.поставянато на пътни знаци;



г.поставянето на възпоменателни плочи и знаци;


2. в обхвата на пътя и обслужващите го зони:



а.изграждането на сгради и съоръжения,както и реконструкцията им;



б.добивонето но кариерни и други материали;



в. (изм. и доп. с Решение № 350 от Протокол № 17/31.07.2020 г.) изграждането на пътни връзки към съседни имоти,включително земеделски земи и горски територии.

Чл.9./1/ За дейности от специалното ползване на пътищата без разрешение се забраняват:


1. (изм. и доп. с Решение № 350 от Протокол № 17/31.07.2020 г.) В обхвата на пътя и ограничителната строителна линия:

а.движението на извънгабаритни и тежки пътни превозни средства;



б.изграждането на рекламни съоръжения;



в.експлоатацията на рекламни съоръжения;



г.изграждането на нови и реконструкцията на съществуващи подземни и надземни линейни или отделно стоящи съоръжения на техническата инфраструктура



д.експлоатацията на подземни и надземни линейни или отделно стоящи съоръжения на техническата инфраструктура;



е.временното ползване на части от пътното платно и на земи в обхвата на пътя;



ж.(нова, приета с Решение № 1058 от Протокол № 50/27.05.2022 г.) движение на извънгабаритни и тежкотоварни пътни превозни средства, които ползват общински път MON 1001 -  в участъка от град Берковица, ул. Бук  до хижа „Ком”- Нова при превишаване на допустимата максимална маса над 12 тона.


2. (изм. и доп. с Решение № 350 от Протокол № 17/31.07.2020 г.) В обхвата на пътя и обслужващите зони:



а.изграждането на търговски крайпътни обекто,включително на площадки за оказване на пътна помощ и пътни връзки към тях;



б.експлоатацията на търговски крайпътни обекти,включително на площадки за оказване на пътна помощ и пътни връзки към тях.

/2/ (изм. и доп. с Решение № 350 от Протокол № 17/31.07.2020 г.) Разрешенията по чл.8 и чл.9, ал. 1 се издават от кмета на общината 
1. в 15-дневен срок от подаване на заявлението - за разрешенията по ал. 1, освен ако се налага допълнително проучване, но не по-късно от един месец;

2. в 30-дневен срок от подаване на заявлението - за разрешенията по ал. 2, т. 1, буква "г" и т. 2, буква "а", освен ако се налагат допълнителни проучвания, но не по-късно от три месеца, като за удължаването на срока заинтересуваното лице се уведомява писмено;

3. в 15-дневен срок от подаване на заявлението - за всички останали случаи.
/3/ (приета с Решение № 350 от Протокол № 17/31.07.2020 г.) Разрешенията се издават при следните условия:

1. да съществуват реални възможности за преминаване на тежкото и/или извънгабаритното превозно средство;

2. да са спазени изискванията на Закона за движението по пътищата, този закон, подзаконовите нормативни актове за неговото прилагане и нормите за проектиране на пътища;

3. при временното ползване на части от пътно платно:

а) този закон и Законът за движението по пътищата да не забраняват дейността, свързана с временното ползване на части от пътното платно;

б) за временното пресичане на пътя да има одобрен проект за пресичането;

4. да е подадена декларация от собственика или ползвателя на пътното превозно средство по т. 1 или от лицето, което извършва превоза, съдържаща информация за габаритните размери, общата маса и натоварването на ос.

/4/ (приета с Решение № 350 от Протокол № 17/31.07.2020 г.) Срокът на валидност на разрешенията е, както следва:

1. при превоз на тежки и извънгабаритни товари - 30 дни;

2. при извършване на строителство - две години;

3. при временното ползване на части от пътното платно и другите видове специално ползване на пътищата - по преценка на кмета, съобразена с искането на заявителя;

4. при експлоатация на рекламни съоръжения, издадени при условията и по реда на Наредбата за специално ползване на пътищата - десет години.

/5/(приета с Решение № 350 от Протокол № 17/31.07.2020 г.) Разрешенията се отнемат при неспазване на условията, предвидени в тях, и/или при неспазване на изискванията за извършване на съответната дейност, определени в Наредбата за специално ползване на пътищата.

/6/ (приета с Решение № 350 от Протокол № 17/31.07.2020 г.)  Обжалването на отнемането на разрешенията и на отказите за тяхното издаване е при условията и по реда на Административнопроцесуалния кодекс.

/7/ (приета с Решение № 350 от Протокол № 17/31.07.2020 г.) Общинският съвет определя размера на таксите за издаване на разрешенията по ал. 1 и 2 в Наредбата за определянето и администрирането на местните такси и цени на услуги на територията на община Берковица.

/8/ (приета с Решение № 350 от Протокол № 17/31.07.2020 г.) Лицата, получили разрешение за специално ползване, отстраняват за своя сметка всички причинени от тях повреди и нанесени щети по пътищата или възстановяват разходите за това, направени от администрацията, управляваща пътя.

/9/ (приета с Решение № 350 от Протокол № 17/31.07.2020 г.)  Специалното ползване на пътищата се извършва при условия и по ред, определени с Наредбата за специалното ползване на пътищата на Министерския съвет.
Чл.10. /1/Собственикът на подземни и надземни съоръжения на техническата инфраструктура, намиращи се по обхвата на пътя и обслужващите зони при внезапно произлезли повреди, може да започне веднага възстановителните работи, като уведоми за това техническата служба на общината, при условия, че е гарантирана безопасността на движението.

Р А З Д Е Л   V
ИЗГРАЖДАНЕ, РЕМОНТ и ПОДДЪРЖАНЕ НА ПЪТИЩАТА.
Чл.11.Общината поддържа общинските пътища съобразно транспортното им значение, изискванията на движението и опазване на околната среда.

Чл.12. (изм. и доп. с Решение № 350 от Протокол № 17/31.07.2020 г.) /1/ Общината и Агенция “Пътна инфраструктура” осъществяват съвместно по взаимна договореност дейностите по изграждането, поддържането и ремонта на републиканските пътища в границите на урбанизираните територии при условията и по реда, определени с правилника за прилагане на Закона за пътищата.

/2/ Изграждането, ремонтът и поддържането на подземните съоръжения, тротоарите, велосипедните алеи, паркингите, осветлението и крайпътното озеленяване по републиканските пътища в границите на урбанизираните територии се организират от кмета на общината.
Чл.13.Изграждането, ремонтът и поддържането на общинските пътища се осъществява от Общината.

Чл.14. /1/ Земи извън границите на урбанизираните територии-собственост на физически или юридически лица, могат да се използват временно за нужди, свързани с изграждането, ремонта и поддържането на общинските пътища, при условията и по реда на Закона за задълженията и договорите.


 /2/ Временното ползване на земи по ал.1,които са земеделски,се уружда при условията и реда на Закона за опазване на земеделските земи и правилника за неговото прилагане


 /3/ Временното ползване на площи от горския фонд по ал.1 се урежда при условията и по реда на Закона за горите.


 /4/ За временното ползване на земи по ал.1, собственикът сключва договор с кмета на Общината. В договора се определят условията и срокът за ползване на земята, размерът на наема и дължимото обезщетение, ако такова се предвижда.

Чл.15. Временното ползване нар земи се допуска за срок до 5/пет/ години,след което земите,възстановени съобразно тяхното предназначение,се връщат на собственика.

Чл.16. /1 /При стихийни бедствия и аварии, при които се прекъсва движението по пътя и за неговото възстановяване се налага да се построи обходен път, земите за временно ползване могат да се завземат преди започване на процедурата по чл.14.


            /2/ Временното завземане на земи по случаите по ал.1 се извършва въз основа на заповед на кмета на Общината, като на собствениците се дължи обезщетение.

Чл.17/1/.Собствениците или наематели на имоти, намиращи се по-ниско от земното платно, са длъжни да осигурят нормално функциониране на водоотводните съоръжения.


          /2/В земи, съседни на пътни участъци с интензивни снегонавявания,могат да се разполагат временно снегозащитни огради и съоръжения по реда на чл.14.

Р А З Д Е Л  VI
Ф И Н А Н С И Р А Н Е

Чл.18. (изм. и доп. с Решение № 350 от Протокол № 17/31.07.2020 г.) /1/ Общината финансира:
1. дейностите, свързани с изграждането, реконструкцията, ремонта и поддържането на:
а) общинските пътища;

б) пътните възли и кръстовищата, както и частите от тях, които са част от общинската пътна мрежа;

2. разходите, свързани с отчуждаването на терени и с промяна на предназначението на земеделски земи и гори и земи от горския фонд, необходими за изграждането на общински пътища и на частта от републиканските пътища в урбанизираните територии извън платната за движение.

/2/ Общините финансират дейностите по ал. 1 със средства от предоставените целеви трансфери от централния бюджет, от бюджетите и от сметките за средства от Европейския съюз на общините, с безвъзмездно предоставени средства и от заеми.
Р А З Д Е Л  VII
АДМИНИСТРАТИВНОНАКАЗАТЕЛНИ РАЗПОРЕДБИ

Чл.19. (изм. и доп. с Решение № 350 от Протокол № 17/31.07.2020 г.) Със закона за държавния бюджет за съответната година се предвиждат средства за зимно поддържане и снегопочистване на общински пътища

Чл.20. (изм. и доп. с Решение № 350 от Протокол № 17/31.07.2020 г.) /1/ Общините отчитат в Министерството на регионалното развитие и благоустройството изразходването на средствата от целевите трансфери за проекти, финансирани от бюджета на министерството и касаещи общинската пътна мрежа, с писмени отчети, към които се прилагат заверени копия от договорите и разходооправдателните документи.
/2/ Общините отчитат в Агенция "Пътна инфраструктура" изразходването на средствата от целевите трансфери за републиканската пътна мрежа с писмени отчети, предварително съгласувани със съответното областно пътно управление, към които се прилагат заверени копия от договорите и разходооправдателните документи

/3/ Целево предоставените чрез бюджета на Министерството на регионалното развитие и благоустройството средства на общините за зимно поддържане и снегопочистване могат да бъдат прехвърлени за ползване през следващата бюджетна година, като се отчетат най-късно до 30 април на текущата година.

Чл.21. (1) (изм. и доп. с Решение № 350 от Протокол № 17/31.07.2020 г.; изм. и доп. с Решение № 575 от Протокол № 28/25.07.2025 г.) Наказват се с глоба от 200 лв. /102,26 евро/ до 500 лева /255,65 евро/ физическите лица, които извършат или разпоредят да бъдат извършени следните дейности в обхвата на пътя:

1.изсичане и  изкореняване на дървета и храсти, косене на трева и бране на плодове без разрешение на администрацията, която управлява пътя;


2.паша на добитък и опожаряване на растителността;


3.движение с непочистени от кал машини;


4.превозване на мокри товари, с които се овлажнява платното за движение;


5. превозване на насипни материали в превозни средства, позволяващи тяхното разпиляване;


6.поставяне и складиране на материали, които не са свързани с експлоатацията на пътя;


7. влачене на дървета и други предмети;


8. движение с верижни машини, освен при снегопочистване.


(2) (изм. и доп. с Решение № 575 от Протокол № 28/25.07.2025 г.) При повторно нарушение по ал.1 глобата е от 500  лв. /255,65 евро/ до 1000 лева /511,29 евро/.

Чл.22. (1) (изм. и доп. с Решение № 350 от Протокол № 17/31.07.2020 г.; изм. и доп. с Решение № 575 от Протокол № 28/25.07.2025 г.) Наказват се с глоба от 1000 лв. /511,29 евро/ до 5000 лв. /2556,46 евро/, ако деянието не представлява престъпление, физическите лица, нарушили разпоредбите на чл. 25, чл. 26, ал. 1, т. 1, букви "в" и "г", т. 2, ал. 2 и ал. 5 и чл. 41 от Закона за пътищата или които извършат или наредят да бъдат извършени следните дейности:

1. нанасяне на повреди или унищожаване на пътищата, пътните съоръжения и принадлежностите на пътя;

2. движение на извънгабаритни и тежки пътни превозни средства и товари без разрешение на собственика или администрацията, управляваща пътя;

3. разпиляване на вредни вещества, опасни за хората и околната среда;

4. извършване в обхвата на пътя на:

а) дейности, застрашаващи безопасността на движението, или използване на пътищата извън тяхното предназначение;

б) дейности, предизвикващи прекъсване, отклоняване или спиране на движението;

5. извършване в обхвата на пътя и обслужващите зони без разрешение на администрацията, управляваща пътя, на:

а) строителни и ремонтни работи по пътищата;

б) прокарване на нови и ремонт на съществуващи телеграфни, телефонни, електропроводни, въжени и други линии, кабели, продуктопроводи, водопроводи, напоителни и други канали;

6. разкриване на кариери на разстояние, по-малко от 300 м от оста на пътя и на по-малко от 1000 м от мостовете, без разрешение на администрацията, която управлява пътя.

 (2) (изм. и доп. с Решение № 575 от Протокол № 28/25.07.2025 г.) При повторно нарушение по ал. 1 глобата е от 2000 лева /1022,58 евро/ до 7000 лв. /3579,04 евро/.

 (3) При нарушение по ал. 1, т. 4 и 5 администрацията, управляваща пътя, уведомява писмено районната дирекция за национален строителен контрол с искане за незабавно спиране на строителните работи при условия и по ред, определени в закон.
Чл.23. /1/ (изм. и доп. с Решение № 350 от Протокол № 17/31.07.2020 г.; изм. и доп. с Решение № 575 от Протокол № 28/25.07.2025 г.) При нарушения по чл. 21 на юридическите лица и на едноличните търговци се налага имуществена санкция в размер от 1000 лв. /511,29 евро/ до 5000 лв. /2556,46 евро/,  а при нарушения по чл. 22 - в размер от 3000 лв. /1533,88 евро/ до 8000 лв. /4090,34 евро/.


/2/ (изм. и доп. с Решение № 575 от Протокол № 28/25.07.2025 г.) При повторно нарушение по чл. 21 имуществената санкция е в размер от 2000 лв. /1022,58 евро/  до 7000 лв. /3579,04 евро/, а по чл. 22 - в размер от 4000 лв. /2045,17 евро/ до 12 000 лв. /6135,50 евро/.

/3/ Работодателят е отговорен солидарно с работника или служителя за причинените от тях щети.
Чл.24. (изм. и доп. с Решение № 350 от Протокол № 17/31.07.2020 г.) Установяването на нарушенията, издаването, обжалването и изпълнението на наказателните постановления се издават по реда на Закона за административните нарушения и наказания.

Чл.25. (изм. и доп. с Решение № 350 от Протокол № 17/31.07.2020 г.) /1/. Нарушенията се установяват с актове,съставени от длъжностни лица,определени от кмета на Общината.

           /2/ Наказателните постановления се издават от кмета на Общината или от упълномощено от него длъжностно лице.


     /3/ Когато деянието съдържа признаци на престъпление, преписката се изпраща на прокурора за възбуждане наказателно преследване.

Р А З Д Е Л  VIII
К О Н Т Р О Л

Чл.26. (изм. и доп. с Решение № 350 от Протокол № 17/31.07.2020 г., изм. и доп. с Решение № 1058 от Протокол № 50/27.05.2022 г.) (1) Контролът по изпълнението и прилагането на настоящата наредба се възлага на кмета на общината или определени от него длъжностни лица.

(2) Контролен орган се явява:

- отдел „Строителство и устройство на територията“ и отдел „Земеделие, гори и екология“ към Дирекция „Специализирана администрация” при Общинска администрация - Берковица;

- кметове и кметски наместници по населени места.
- Началника на РУ на МВР-Берковица или определени от него с писмена заповед длъжностни лица.

Чл.27. (изм. и доп. с Решение № 350 от Протокол № 17/31.07.2020 г.) За констатирани нарушения контролните органи по чл. 26 съставят актове по реда на ЗАНН.


Настоящата Наредба за правомощията на кмета по управлението на общинските пътища се издава на основание чл.21, ал. 2 от ЗМСМА във връзка с чл. 23 от Закона за пътищата и е приета с Решение № 192 от Протокол № 11/11.06.2004 г. на Общински съвет - Берковица.
(нови абзаци, приети с Решение № 575 от Протокол № 28/25.07.2025 г.)

Съгласно §6, ал. 2 от Преходните и заключителни разпоредби на Закона за въвеждане на еврото в Република България, настоящата наредба влиза в сила от датата на въвеждане на еврото в България по реда на чл. 3 на Закона за въвеждане на еврото в Република България.

Наредбата за изменение и допълнение на НАРЕДБА ЗА  УПРАВЛЕНИЕ НА ОБЩИНСКИТЕ ПЪТИЩА е приета с Решение № 575 по Протокол № 28 на дата: 25.07.2025 г. на Общински съвет - Берковица и подлежи на публикуване на интернет сайта на Община Берковица.

Контрол по изпълнението на Наредбата се възлага на Кмета на община Берковица.

